Komplexná správa o vykonaných obmenách a zámenách komodít štátnych hmotných rezerv za rok 2005

Komplexná správa o vykonaných obmenách a zámenách komodít štátnych hmotných rezerv bola vypracovaná v súlade s aktuálnym Plánom obmien a zámien komodít štátnych hmotných rezerv za rok 2005, vypracovaným podľa Zoznamu položiek hmotných rezerv, ich minimálnych limitov a orientačných cieľových stavov na roky 2005 a 2006, schválených uznesením vlády SR č. 478 z 19. mája 2004.

Vyhodnotenie plánu obmien za rok 2005

Energetické médiá

Čierne energetické. uhlie
Zrealizovaná bola obmena 70 000 ton čierneho energetického uhlia  v hodnote                    90 913 tis. Sk v priebehu roka 2005 bez finančných rozdielov. 

Hnedé energetické uhlie
	V tejto položke bolo v priebehu roka 2005 na základe nesúbežnej obmeny v súlade s platnou zmluvou naskladnených   32 000 ton hnedého energetického uhlia do zásob štátnych hmotných rezerv v hodnote 23 116 tis. Sk. Na základe zmluvy o obmene bolo zo zásob hmotných rezerv naskladnených a vyskladnených 41 115 ton hnedého energetického uhlia v hodnote 39 610 tis. Sk.

Jadrové palivo
	V súlade s platnou zmluvou o obmene bola v priebehu mesiaca jún zrealizovaná obmena 78 ks palivových článkov v hodnote pri vyskladnení 432 278 tis. Sk a pri naskladnení         319 905 tis. Sk.

Chémia

Prírodný kaučuk
	Obmena sa realizovala priebežne mesačne v súlade s platnou zmluvou o skladovaní a obmene. Vyskladnených bolo 7 479 ton v hodnote 313 481 tis. Sk a naskladnených 7 132 ton v hodnote 323 721 tis. Sk.

Syntetický kaučuk
Obmena sa realizovala priebežne mesačne v súlade s platnou zmluvou o skladovaní a obmene. Vyskladnených bolo 10 445 ton v hodnote 521 950 tis. Sk a naskladnených 10 525 ton v hodnote 557 499 tis. Sk.

	Obmeny kaučukov realizuje skladovateľ, Matador, a.s. Púchov.  Cenové rozdiely vznikajú zmenou štrukturálnej skladby zásob kaučukov.

Kovy

	V priebehu roku 2005 bola zrealizovaná súbežná obmena kremíka a mangánu v súlade    s platnými technickými podmienkami skladovania. Kremík bol obmenený v objeme 50 ton a hodnote 2 250 tis. Sk, mangán v objeme 15 ton a hodnote 720 tis. Sk. V priebehu roka 2005 bola realizovaná nesúbežná obmena horčíka. Zo zásob hmotných rezerv bolo vyskladnených 28 ton horčíka v hodnote 1 131 tis. Sk a naskladnených bolo 17 ton v hodnote 1 022 tis. Sk. 

Textil

Bavlna
	V zmysle plánu obmien sa v roku 2005  uskutočnil nákup bavlny surovej v objeme 187 ton v hodnote 6 510 tis. Sk a predaj 150 ton bavlny surovej v hodnote  3 892 tis. Sk.

Vlna
	V roku 2005 bol v rámci plánovanej obmeny uskutočnený nákup vlneného austrálskeho česanca v objeme 220 ton a hodnote 49 602 tis. Sk a  predaj vlny potnej a pranej zo zásob hmotných rezerv v objeme 171 ton  a hodnote 17 288 tis. Sk.

Potraviny rastlinného pôvodu

Ryža
V rámci  plánu obmien sa realizovala v priebehu roka 2005 obmena ryže lúpanej. Zo zásob hmotných rezerv bolo uvoľnených 311 ton ryže v hodnote 3 793 tis. Sk a doplnených 313 ton v hodnote 4 220 tis. Sk na základe uzatvorenej zmluvy o obmene.

Potraviny živočíšneho pôvodu

Mrazené mäso
 	 	V roku 2005 sa realizovala obmena mrazeného mäsa v objeme 1 653 ton v súlade so schváleným plánom obmien na rok 2005. Z odpredaja sa získalo 164 763 tis. Sk a na nákup zásob sa vynaložilo 182 571 tis. Sk. Cenové rozdiely vyplývajúce z obmeny mrazeného mäsa v roku 2005 dosiahli 17 807 tis. Sk. Uvedený cenový rozdiel vznikol zo zmluvne dohodnutých cenových zliav a zmenou štrukturálnej skladby zásob mrazeného mäsa. 
Mrazené mäsá nakupované v rámci obmien v roku 2005 plne zodpovedajú požiadavkám EÚ.

Rybie konzervy
V roku 2005 sa realizovala obmena 21 ton konzerv v zmysle uzatvorených zmluvných podmienok pre priebežnú obmenu bez finančných nákladov.

Surový rastlinný olej
Surový rastlinný olej – jeho obmena bola uskutočňovaná na základe zmluvných vzťahov. Skladovateľ realizoval v roku 2005 obmenu v objeme 1 000 ton v hodnote 18 240 tis. Sk bez finančných nárokov voči Správe rezerv. 

Mrazená hydina
Mrazenú  hydinu obmieňal skladovateľ v zmysle uzatvorenej zmluvy priebežne. Pri obmene tejto komodity nedochádza k cenových rozdielom a je bez finančných nákladov.

Detská mliečna výživa
Detská mliečna výživa bola obmieňaná v rámci uzatvorenej zmluvy o skladovaní a obmene hmotných rezerv a to priebežne, bez finančných rozdielov. 

Obilniny

Kukurica
V roku 2005 bolo obmenených zo zásob štátnych hmotných rezerv 22 729 ton kukurice v celkovej hodnote 87 004 tis. Sk bez finančných rozdielov. 
Na základe uzatvorenej zmluvy o nesúbežnej  obmene bolo zo zásob hmotných rezerv vyskladnených 407 ton kukurice v hodnote 1 477 tis. Sk.

Pšenica
V roku 2005 bolo obmenených zo zásob štátnych hmotných rezerv 6 663 ton pšenice v celkovej hodnote 28 420 tis. Sk bez finančných rozdielov. 
Na základe uzatvorených zmlúv o nesúbežných obmenách bolo zo zásob hmotných rezerv vyskladnených 21 615 ton pšenice potravinárskej v hodnote 64 438 tis. Sk a naskladnených 6 752 ton v hodnote 24 664 tis. Sk.

Núdzové zásoby ropy

V rámci obmeny pohonných hmôt sa v roku 2005 realizovala obmena motorovej nafty a automobilového benzínu.

Nafta motorová 
V roku 2005 sa v rámci obmeny motorovej nafty vyskladnili zásoby v množstve      12 279 ton a naskladnených bolo 16 642 ton. 

Benzín automobilový	
SŠHR SR, resp. Slovenská republika v reakcii na výzvu IEA a EÚ zmierniť následky výpadkov výroby ropných výrobkov v USA spôsobené hurikánom Katrine, uvoľnila v rámci obmeny automobilový benzín objeme cca 15 500 ton z núdzových zásob ropy a ropných výrobkov (núdzové zásoby). Zásoby benzínu SŠHR SR uvoľnila prostredníctvom svojho skladovateľa núdzových zásob v priebehu mesiacov september a začiatkom októbra 2005. Naskladnenie do núdzových zásob sa zabezpečilo takým spôsobom, aby sa dosiahla požadovaná úroveň núdzových zásob stanovená pre rok 2005 a splnil  záväzok  Slovenskej republiky vyplývajúci zo schváleného harmonogramu  tvorby núdzových zásob  a zákona č. 170/2001 Z. z.. Celkom z obmeny  bolo v roku 2005 vyskladnených 15 474 ton automobilového benzínu a  naskladnených bolo 11 493 ton.

Vyhodnotenie plánu zámien za rok 2005

Energetické médiá

Hnedé energetické uhlie
	V roku 2005 bolo odpredaných celkom 62 889 ton v hodnote 48 250 tis. Sk. 

Chémia

Kamenná soľ
	V roku 2005 boli odpredané konečné zásoby kamennej soli v objeme 3 726 ton a hodnote 5 998 tis. Sk.

Kovy

	V roku 2005 boli odpredané konečné zásoby ferozliatin v nasledovných množstvách a hodnotách:
Ferochróm:		145 ton		4 004 tis. Sk
Feromangán:		528 ton		8 449 tis. Sk
Ferosilícium:		537 ton		8 358 tis. Sk

	V roku 2005 boli odpredané nasledovné množstvá kovov:
Cín			  54 ton	         11 818 tis. Sk
Hliník			492 ton	         25 130 tis. Sk	
Kremík		  21 ton	              874 tis. Sk
Meď       		497 ton	         49 172 tis. Sk
Olovo			  69 ton	           1 725 tis. Sk
Zinok			478 ton	         17 063 tis. Sk	

Textil

Bavlna
	V zmysle plánu zámien na rok 2005 sa v roku 2005  uskutočnil predaj bavlny surovej v objeme 1 001 ton v hodnote 30 002 tis. Sk.

Vlna
	V roku 2005 bol uskutočnený predaj vlny zo zásob hmotných rezerv v objeme 701 ton  a hodnote 78 495 tis. Sk.

Potraviny rastlinného pôvodu

Ryža
	V rámci zámien bolo v roku 2005 odpredaných 417 ton ryže v hodnote 5 018 tis. Sk.

Cukor
Odpredaj cukru kryštálového bol realizovaný v objeme 5 666 t v hodnote 114 654 tis. Sk.

Potraviny živočíšneho pôvodu

Mrazené mäso
V roku  2005 bolo zo zásob hmotných rezerv odpredaných 1 010 ton hlboko mrazeného mäsa v hodnote 80 234 tis. Sk.   

Stolové maslo
Z dôvodu vyčlenenia uvedenej komodity z položiek hmotných rezerv bol realizovaný           odpredaj 20 ton mrazeného stolového masla. Odpredajom sa získalo 2 050 tis. Sk.

Mäsové konzervy
Upravený plánovaný odpredaj v objeme 4 ton rybacích konzerv sa v roku  2005 neuskutočnil odpredaj a to z dôvodu, že v objeme 5 ton boli poskytnuté ako humanitárna pomoc.

Lieh rafinovaný jemný
V roku 2005 bola ukončená realizácia plánovaného odpredaja liehu v dôsledku jeho vyčlenenia zo zásob hmotných v objeme 1 136 hla a hodnote 1 310 tis. Sk.  

Surový rastlinný olej
V roku 2005 bol zrealizovaný odpredaj 800 ton surového rastlinného oleja. Odpredajom sa získalo 16 600 tis. Sk.

Obilniny

Pšenica
Na uzatvorené kúpne zmluvy a závierkové listy bolo  vyskladnených zo zásob štátnych hmotných rezerv 74 053 ton pšenice v celkovej hodnote 223 757 tis. Sk. 

Kukurica
V roku 2005 bola do zásob hmotných rezerv nakúpená kukurica v objeme 8 768 ton       v  hodnote 33 656 tis. Sk.

Raž
Komodita raž bola vyradená z položiek hmotných rezerv uznesením vlády SR a v roku 2005 bolo predaných zostávajúcich 1 478 ton v  hodnote  2 660 tis. Sk.

Jačmeň
Komodita jačmeň bola uznesením vlády SR vyradená z položiek hmotných rezerv. Jej konečné zásoby  boli  v roku 2005  odpredané v objeme  647 ton v hodnote 2 051 tis. Sk 

Strukoviny
V  roku 2005 bola do zásob hmotných rezerv nakúpená šošovica jedlá v objeme 41 ton v hodnote 730 tis. Sk a následne bolo odpredaných 73 ton šošovice jedlej za 170 tis. Sk.

Núdzové zásoby ropy

Motorový olej 
Položka motorový olej sa vytvára na základe platných limitov položiek hmotných rezerv schválených uznesením vlády SR č. 478 z 19. mája 2004 a priamych požiadaviek rezortov.  V rámci zámeny sa plánovalo v roku 2005 uvoľniť odpredajom cca 1 012 ton nepotrebných zásob motorového oleja. S prihliadnutím na značný objem uvoľňovaných zásob motorového oleja a na obmedzené odbytové možnosti trhu bol odpredaj skladovaných zásob s ohľadom na dosiahnutie prijateľnej ceny značne problematický. Predajnosť skladovaného motorového oleja na trhu je nízka. K tomu okrem uvedených faktorov prispievala jeho nižšia konkurencieschopnosť voči novým moderným typom motorových olejov s vyšším štandardom kvalitatívnych a úžitkových vlastností. Odpredaj motorového oleja sa realizoval prostredníctvom verejných obchodných súťaží, na základe ktorých sa v rámci uzatvorených zmluvných vzťahov v roku 2005 vyskladnilo 850 ton motorového oleja.     

DOPLNENIE NÚDZOVÝCH ZÁSOB ROPY

V súlade s budovaním núdzových zásob ropy a vybraných ropných výrobkov v zmysle zákona č. 170/2001 Z. z. o núdzových zásobách ropy a ropných výrobkov a o riešení stavu ropnej núdze, ako aj schváleného harmonogramu tvorby podľa jednotlivých rokov do cieľového roku 2008, bolo požadované v roku 2005 dosiahnuť úroveň zásob na 64 dní priemernej spotreby Slovenskej republiky. Na základe verejného obstarávania sa v rámci doplnenia núdzových zásob ropy a ropných výrobkov v roku 2005 zabezpečila dodávka 146 000 ton ropy. K 31. decembru 2005 predstavovala výška  núdzových zásob ropy a ropných výrobkov cca 65 dní  priemernej spotreby Slovenskej republiky.